wickkiey/tamil-wikipedia-chunked huggingface dataset:
# ஐஸ்வர்யா வித்யா ரகுநாத்

## இசை வாழ்க்கை

ஐஸ்வர்யாவின் முதல் முழு கச்சேரி இவரது பதிமூன்று வயதில் இருந்தது. அப்போதிருந்து, இவர் இந்தியாவிலும் வெளிநாட்டிலும் பரவலாகப் பயணம் செய்து தனது இசையைக் கேட்போரை கவர்ந்தார். இவரது குறிப்பிடத்தக்க நிகழ்ச்சிகளில் தி மெட்ராஸ் மியூசிக் அகாடமி, சண்முகானந்தா சபா (மும்பை), தி கிளீவ்லேண்ட் தியாகராஜ உத்சவம் (அமெரிக்கா), நாரத காணசபா (சென்னை), கிருஷ்ணா காண சபா (சென்னை), பாரதி கலா மன்றம் (டொராண்டோ), சென்பாகா விநாயகர் கோயில் (சிங்கப்பூர்), பெங்களூர் கயானா சமாஜம், போன்ற ஒரு சில குறிப்பிட்ட இடங்களில் இருந்தன. பல தேசிய மற்றும் சர்வதேச கல்வி மன்றங்கள் உட்பட பல்வேறு பார்வையாளர்களுக்கு ஐஸ்வர்யா கர்நாடக இசையை வழங்கியுள்ளார்.  
ஐஸ்வர்யா, இன்று, சங்கீதா கலாச்சார்யா திருமதி (லேட்) - சீதாலட்சுமி வெங்கடேசன் பத்ம பூசண் சிறீ பி. எஸ். நாரயணசுவாமி, சங்கீத கலாசாகரம் திருமதி வேகவாகினி விசயராகவன் போன்ற இசை பிரபலங்களின் சீடர் என்ற பெருமையைப் பெற்றுள்ளார். செம்மங்குடி பாணி மற்றும் வீணை தனம்மாள் பாணியை நிலைநிறுத்துபவராக இருக்கிறார்.  
ஐஸ்வர்யாவின் பாணி பாரம்பரியம் மற்றும் தன்னிச்சையின் கலவையாகும். இது நேர்த்தியின் தொடுதலுடன் கூடியுள்ளது. அதன் தூய்மை, தெளிவு மற்றும் அதன் வேண்டுகோளுக்கு பெயர் பெற்றுள்ளது. இவரது அதிர்வு மற்றும் மெல்லிய குரல் எப்போதும் பார்வையாளர்களை கவர்ந்துள்ளது. இவரது இசை நிகழ்ச்சிகள் அழகியல் நேர்த்தி மற்றும் மையப்படுத்தப்பட்ட அணுகுமுறையால் குறிக்கப்படுகின்றன.
# ஐஸ்வர்யா வித்யா ரகுநாத்

## ஓவியர்

ஐஸ்வர்யா ஒரு திறமையான ஓவியக் கலைஞர்; இவர் எண்ணெய் ஓவியம், அக்ரிலிக் ஓவியம், நீர் வண்ணங்கள் மற்றும் கரி வரைபடங்களில் தேர்ச்சி பெற்றவர். ஏப்ரல் 2017 இல், ஐஸ்வர்யாவின் ஓவியமானது ஆகான்சாவில் நடந்த கர்நாடக சித்ரகலா பரிசத் கண்காட்சியின் மூலம் அங்கீகரிக்கப்பட்டது. கலை மற்றும் ஓவியம் ஆகியவற்றில் கணிசமான ஆர்வத்துடன் பல்வேறு துறைகளில் இருந்து தேர்ந்தெடுக்கப்பட்ட 50 உழைக்கும் பெண்களில் இவர் ஒருவராக இருக்கிறார்.
# ஐஸ்வர்யா வித்யா ரகுநாத்

## கல்வி

ஐஸ்வர்யா பெங்களூரில் உள்ள பி.இ.எஸ் தொழில்நுட்ப நிறுவனத்தில் உயிரித் தொழில்நுட்பவியலில் இளங்கலைப் பொறியியல் பட்டம் பெற்றுள்ளார். இவர் உயிரித் தொழில்நுட்பவியல் துறையில் நிர்வாகியாக பணியாற்றினார். ஒரு நேர்காணலில், "நான் உயிரித் தொழில்நுட்பவியல் நேசிக்கும்போது, இசை உண்மையில் எனது அழைப்பு என்பதை உணர்ந்தேன், சரியான நேரத்தையும் சக்தியையும் அதில் முதலீடு செய்யாவிட்டால் நான் அநீதி இசைக்கு இழைப்பேன் என்று உணர்ந்தேன். இசை, மற்ற தொழில்களைப் போலவே, ஒரு முழுநேர வேலையாகும், மேலும் இது ஒரு கலை நிகழ்ச்சியாக நிறைய சிந்தனையும் மனமும் தேவைப்படுகிறது " என்றார்.
# இந்திரா கடம்பி

**இந்திரா கடம்பி** (**Indira Kadambi),** (பிறப்பு: செப்டம்பர் 30, 1969, குண்டாபூர், கர்நாடகா ) ஒரு மூத்த இந்திய கலைஞரும், பரதநாட்டிய நடனத்தின் ஆசிரியருமாவார்.
# இந்திரா கடம்பி

## இளமைப்பருவம்

இந்திரா ஒரு பரதநாட்டியத்தில் நிபுணத்துவம் பெற்றவராக அறியப்படுகிறார். இவர், திருமதி. உஷா தாதர், நாட்டியவிஷாரத நர்மதா மற்றும் பத்மபூசண் விருது பெற்ற திருமதி. கலாநிதி நாராயணன் ஆகியோரின் சீடராக உள்ளார். இவர், திருமதி கல்யாணிகுட்டியம்மாவிடமிருந்து, கேரளாவின் மோகினியாட்டம் பயிற்சியும், கர்நாடக குரல் இசை பயிற்சியை, ஸ்ரீபெலக்வாடி சீனிவாச ஐயங்காரிடமிருந்தும் பெற்றுள்ளார்.
# இந்திரா கடம்பி

## மரியாதைகள்

கலைத்துறையில் தனது பங்களிப்புக்காக, இந்திராவுக்கு கர்நாடக ஆரியபட்டா கலாச்சார சங்கத்தின் நாட்டிய சாந்தலா விருதும், சென்னையின் நாரத கான சபாவின் சிறந்த மூத்த நடன கலைஞருக்கான விருதும் வழங்கப்பட்டுள்ளது. இவர், இந்திய அரசு அமைப்பான, கலாச்சார உறவுகளுக்கான இந்திய கவுன்சில் (ஐ.சி.சி.ஆர்), அமைப்பின் அங்கீகாரம் பெற்ற கலைஞர் ஆவார்.  
இவர் இந்தியாவிலும், இங்கிலாந்து, அமெரிக்கா, பல ஐரோப்பிய நாடுகள் மற்றும் மலேசியாவிலும் பரவலாகப் பயணம் செய்துள்ளார். பத்திரிகைகளில் விமர்சனங்கள், பல்வேறு வானொலி, தொலைக்காட்சி இணையதளங்கள் மற்றும் பத்திரிகைகளுக்கான நேர்காணல்கள் இவரது கலைக்கு அதிக அங்கீகாரத்தைக் கொண்டு வந்துள்ளன.
# இந்திரா கடம்பி

## நிறுவனம்

இந்தியா மற்றும் வெளிநாடுகளில் இருந்து பல அர்ப்பணிப்புள்ள மாணவர்கள் மற்றும் ஆசிரியர்கள் ஆண்டுதோறும் இந்திராவின் பயிற்சி பட்டறைகளுக்கு வருகிறார்கள். அபிநயம், மற்றும் நட்டுவாங்கம் கற்பிப்பதில் இவர் நிபுணத்துவம் பெற்றவராக உள்ளார். இவர் நன்கு அறியப்பட்ட அபிநய ஆசிரியர் ஆவார்.  
2011 ஆம் ஆண்டில், இவரும், இவரது கணவருமான டி.வி.ராம்பிரசாத் என்பவரால் 1989 ஆம் ஆண்டில் தொடங்கப்பட்ட , ஈ அம்பலம் என்கிற நிறுவனம், யோகாவுடன் ஒருங்கிணைந்த உலகின் முதல் ஆன்லைன் கலை நிகழ்ச்சியான இந்திய நிகழ்த்து கலைகளைத் தொடங்கியது. ஈ அம்பலம், சென்னையின் முதல் வெளிப்புற விழாவான " சமாகம " ஐ டிசம்பர் 2011 இல் அறிமுகப்படுத்தியது. 2014 ஆம் ஆண்டில், இவர்கள் யோகா, இசை, நடனம் மற்றும் ஆளுமை மேம்பாடுகள் போன்றவை, பள்ளி பாடத்திட்டத்தின் ஒரு பகுதியாக இருக்கும் பள்ளிகளில் கே-12 திட்டமான *லைஃப் ஆர்ட் எஜுகேஷன்* என்கிற திட்டத்தை தொடங்கினர்.
# இந்திரா கடம்பி

## நடனவடிவமைப்பு

இவர், பின்வருவனவற்றிற்கு நடன வடிவமைப்பு செய்துள்ளார்.  
**புருஷ பரினாம்** &nbsp; - காலத்தின் மூலம் மனிதனின் கருத்தை ஆராயும் ஒரு தயாரிப்பு &nbsp; - கடந்த, நிகழ்கால மற்றும் எதிர்காலத்தை பற்றிய தொகுப்பு.  
**சதாசிவ தரிசனம்** &nbsp; - சிவபெருமானின் அம்சம்  
**அஷ்ட நாயகியரின் இஷ்ட முருகன்** &nbsp; - முருக பகவான் மீது ஒரு தயாரிப்பு  
**வம்சி**-தெய்வீக புல்லாங்குழல் &nbsp; - பரதநாட்டியம் மற்றும் ஆங்கில கவிதை வாசிப்பு  
**மனோன்மணீயம்** &nbsp; - 1892 இல் கவிஞர் சுந்தரம் பிள்ளை எழுதிய ஒரு தமிழ் காவியம். இந்த படைப்பு லிட்டன் பிரபு எழுதிய தி சீக்ரெட் வே புராணக்கதைகளை அடிப்படையாகக் கொண்டது.  
**ஜுகல்பந்தி** &nbsp; - மோகினியாட்டம் கலைஞர் சுமிதா இராஜனுடன் இணைந்து வழங்கியது.  
**ஹாஸ்யா** &nbsp; - அரிதாக காட்டப்படும் அம்சத்தை சித்தரிக்கும் ஒரு நகைச்சுவை நடனம் - இது ஒரு நடன அரங்கின் தயாரிப்பு ஆகும்.  
**காவ்யா-சித்ரா-கீதா-நிருத்தியா** &nbsp; - சமஸ்கிருத வசனம், ஓவியம், இசை மற்றும் நடனம் ஆகியவற்றில் சதாவதானி ஆர்.கணேஷ், மற்றும் பி.கே.எஸ் வர்மா ஆகியோரின் தன்னிச்சையான படைப்புகளின் திட்டம்
# வாணி சதீஷ்

**வாணி சதீஷ்** (Vani Sateesh) இவர் இந்தியாவைச் சேர்ந்த ஓர் கர்நாடக பாடகர் ஆவார்.
# வாணி சதீஷ்

## பரம்பரை

வாணி சதீஷ் தென்னிந்திய மாநிலமான கர்நாடகாவின் பெங்களூரில் பிறந்தார். இவர் பல தலைமுறைகளாகத் தொடரும் கர்நாடக இசைக்கலைஞர்களின் குடும்பத்தைச் சேர்ந்தவர். இவரது பெரிய தாத்தா முண்டரிகி நரசிம்மச்சார் (1855-1940) கர்நாடகாவின் முக்கிய ஹரிதாசருமான விஜய தாசருவின் ஹரிதாச பரம்பரையைச் சேர்ந்தவர் ஆவார். இவரது தாத்தா முண்டரிகி ராகவேந்திரச்சாரும் (1896-1944) ஒரு இசைக்கலைஞராக இருந்தார். மேலும் இசையின் பல துறைகளிலும் தேர்ச்சி பெற்றவராவார். சென்னையில் உள்ள இராணி மேரிக் கல்லூரியில் (பேராசிரியர் பி. சம்பமூர்த்தியின் சமகாலத்தவர்) இசை பேராசிரியராக இருந்தார். இவரது தந்தை சங்கீத ரத்னா ( பெங்களூர் கயானா சமாஜம் விருது பெற்றவர்) பெல்லாரி. எம். வெங்கடேசாச்சார் ஒரு கர்நாடக பாரம்பரிய பாடகர் ஆவார். இவரது மாமா பெல்லாரி எம். சேசகிரி ஆச்சார் ஒரு வாகேயகரர் (பாடல் மற்றும் இசையமைப்பாளர்) ஆவார். இவரது மாமாவும் தந்தையும் 'பெல்லாரி சகோதரர்கள்' என்று அழைக்கப்பட்டனர். 1950கள் மற்றும் 1960களில் இந்தியாவின் பெரும்பாலான பகுதிகளில் இசை நிகழ்ச்சிகளை நிகழ்த்தினர். 'விசேச பரம்பரை' என்று பிரபலமாக அறியப்பட்ட ஐந்து தலைமுறைகளின் சமீபத்திய பரம்பரை 130 ஆண்டுகளுக்கும் மேலாக பரவியுள்ளது. ஒவ்வொரு தலைமுறையும் கர்நாடகாவின் பல தொலைதூர பகுதிகளில் கற்பித்தல், நிகழ்த்துதல், இசையமைத்தல் மற்றும் நுண்கலை அறிவைப் பரப்புவதில் தீவிரமாக ஈடுபட்டுள்ளது. இந்த குடும்பத்துடன் ஆயிரக்கணக்கான மாணவர்கள் தொடர்பு கொண்டுள்ளனர். அவர்களில் பலர் தங்களது சொந்த வழியில் நுண்கலைகளின் சேவையில் தங்களை ஈடுபடுத்திக் கொண்டுள்ளனர்.
# வாணி சதீஷ்

## இசை பயிற்சி

வாணி சதீஷின் ஆரம்ப பயிற்சி அவரது மாமா பெல்லாரி எம். சேசகிரி ஆச்சாரின் பயிற்சியின் கீழ் இருந்தது. பின்னர் இவர் தனது தந்தை பெல்லாரி எம்.வெங்கடேசாச்சாரிடமிருந்தும் பின்னர் தனது சகோதரர் பெல்லாரி எம். ராகவேந்திராவிடமிருந்தும் கற்றுக்கொண்டார். இவர் தற்போது சங்கீத கலாநிதி செம்மங்குடி சீனிவாச ஐயரின் நேரடி சீடரான பத்ம பூசண் சிறீ பி.எஸ்.நாராயணசாமியின் கீழ் உள்ளார்.  
வாணி சிறு வயதிலேயே தனது நிகழ்ச்சியைத் தொடங்கினார். இவரது முதல் இசை நிகழ்ச்சி 10 வயதில் இருந்தது; அதன் பின்னர் இவர் இந்தியாவிலும் வெளிநாட்டிலும் புகழ்பெற்ற சபைகளில் ஏராளமான இசை நிகழ்ச்சிகளை வழங்கினார். ஒரு கலைஞராக, இவர் நிகழ்ச்சிகள், மேடை இருப்பு, உடன் வரும் கலைஞர்களுடன் நல்லுறவை உருவாக்குதல் மற்றும் பார்வையாளர்களுடன் இணைத்தல் உள்ளிட்ட அனைத்து அம்சங்களிலும் கவனம் செலுத்துகிறார். இவரது முந்தைய நாட்களில், வர் ஏராளமான தாள வாத்ய இசை நிகழ்ச்சிகளை வழங்கினார். அறியப்பட்ட இந்துஸ்தானி இசைக்கலைஞர்களுடன் பல ஜுகல்பந்திகளையும் இவர் நிகழ்த்தியுள்ளார். வாணி சதீஷ் அகில இந்திய வானொலியின் ஒரு "ஏ" தர கலைஞர் மற்றும் ஒரு "பி ஹை" வரிசைப்படுத்தப்பட்ட இசையமைப்பாளர் ஆவார் . மைசூர் பல்கலைக்கழகத்தில் இசையில் தனது முதுகலையை முடித்த இவர், இளம் கலைஞர்களுக்கான இந்திய அரசு உதவித்தொகையும் பெற்றுள்ளார்.
# வாணி சதீஷ்

## இசை நடை

வாணி சதீஷின் பாடும் பாணி பாரம்பரிய கர்நாடக இசையால் பக்தி ரசத்திற்கு முக்கியத்துவம் அளிக்கிறது. இவரது நடிப்பை விமர்சகர்கள் 'லைவ்லி அண்ட் இன்ஸ்பைரிங்' என்று மதிப்பாய்வு செய்துள்ளனர்; 'பாவம் மற்றும் கம்பீரத்தால் நிரப்பப்பட்டது'; 'கான ராகத்திலிருந்து இலகுவான காட்சிக்கு உடனடியாக மாற்றும் திறன்'; 'இசை சிரமமின்றி, குறைபாடற்ற முறையில் வழங்கப்பட்டது'; 'சுருதி சுத்தம்' போன்றவை.
# கௌசிகி சக்ரவர்த்தி

**கௌசிகி சக்ரவர்த்தி** ( Kaushiki Chakraborty) (பிறப்பு : 1980 அக்டோபர் 24) இவர் ஓர் இந்துஸ்தானிப் பாடகர் ஆவர். இவர் அஜய் சக்ரவர்த்தியின் மகள் ஆவார். சங்கீத் ஆராய்ச்சி அகாதமியில் வளர்ந்த இவர், பாட்டியாலா கரானாவின் நிபுணர்களில் ஒருவர். இவரது பாடும் திறமை காயல் மற்றும் தும்ரிகளை உள்ளடக்கியது. பிந்தையது 'குறைவான பாரம்பரியம்' அல்லது 'மெல்லிய பாரம்பரியம்' பாணிகள் ஆகும். ஆசியா / பசிபிக் பிரிவில் உலக இசைக்கான 2005 பிபிசி வானொலி 3 விருதுகள் போன்ற பல தேசிய மற்றும் சர்வதேச விருதுகளைப் பெற்றுறார். மேலும் பல தேசிய மற்றும் சர்வதேச விழாக்கள் மற்றும் மாநாடுகளில் இசை நிகழ்ச்சிகளை நிகழ்த்தியுள்ளார். இவர் தனது கணவர் பார்த்தசாரதி தேசிகனுடன் இணைந்து அமெரிக்காவில் நிகழ்ச்சிகளை நடத்தியுள்ளார்
# கௌசிகி சக்ரவர்த்தி

## ஆரம்ப கால வாழ்க்கை

கௌசிகி 1980இல் இந்தியாவின் கொல்கத்தாவில் பிறந்தார். இவர் சந்தனா சக்ரவர்த்தி மற்றும் புகழ்பெற்ற இந்துஸ்தானி பாடகர் பண்டிட். அஜய் சக்ரவர்த்தி ஆகியோரின் மகளாவார். இரண்டு வயதிலிருந்தே இசையில் மிகுந்த ஆர்வத்தை வெளிப்படுத்தினார். 1980களின் பிற்பகுதியிலிருந்து தனது இசை நிகழ்ச்சிகளின் உலக சுற்றுப்பயணங்களில் தனது தந்தையுடன் மேற்கொண்டார். மேலும் தனது முதல் பாடலான தாரானாவை 7 வயதில் கொல்கத்தா படகுச் சங்கத்தில் பாடியுள்ளார். பத்தாவது வயதில், தனது தந்தையின் குருவாக இருந்த ஞானன் பிரகாஷ் கோஷின் அகாதமியில் இந்துஸ்தானிய இசையை கற்கத் தொடங்கினார். பின்னர் ஐ.டி.சி இசை ஆராய்ச்சி அகாதமியில் சேர்ந்து, 2004இல் பட்டம் பெற்றார். மேலும், இவரது தந்தையால் வளர்க்கப்பட்டார். அகாதமியின் இயக்குநர் விஜய் கிச்லு, காயலை பாடுவதில் நன்றாக வளர்த்தார். கொல்கத்தாவில் உள்ள சுருதிநந்தன் இசைப் பள்ளியில் தனது தந்தையின் கீழ் பயிற்சி பெற்றார். இவர் காயல் மற்றும் தும்ரி ஆகியவற்றை வழங்குவதில் நிபுணத்துவம் பெற்றவர் மட்டுமல்ல, 2002 முதல் பாலமுரளி கிருட்டிணாவிடமிருந்து தென்னிந்திய செம்மொழி இசையையும் கற்றுக்கொண்டார். கொல்கத்தாவின் பாதா பவன் பள்ளியில் பள்ளிப் படிப்பை முடித்தார். 2002ஆம் ஆண்டில், கொல்கத்தாவில் உள்ள கொல்கத்தா பல்கலைக்கழகத்தின் இணைந்த இளங்கலை மகளிர் கல்லூரியான ஜோகமய தேவி கல்லூரியில் தத்துவத்தில் முதல் வகுப்பில் தேர்ச்சிப் பெற்றுப் பட்டம் பெற்றார். கொல்கத்தாவின் ஜாதவ்பூர் பல்கலைக்கழகத்தில் தத்துவத்தில் முதுகலைப் பட்டமும் பெற்றார்.
# கௌசிகி சக்ரவர்த்தி

## விருதுகள் மற்றும் அங்கீகாரங்கள்

இவர், பல விருதுகளைப் பெற்ற்ள்ளார். இவர் 1995 ஆம் ஆண்டில் ஜாது பட்டா விருதைப் பெற்றார். 1998ஆம் ஆண்டில் புதுதில்லியில் 27 வது ஆண்டு ஐடிசி சங்கீத மாநாட்டில் தனது தொடக்கப் பாடலுக்குப் பிறகு பாராட்டப்பட்டார். மேலும் 2000ஆம் ஆண்டில் சிறந்த இளைஞர் விருதினைப் பெற்றார். தனக்கு 25 வயதாக இருந்தபோது இசையில் சிறந்து விளங்கியதற்காக பிபிசி விருதை (2005) பெற்றுள்ளார். இந்த விருதைப் பெற்றபோது, "இந்திய குரல் இசையில் பிரகாசமான வளர்ந்து வரும் கலைஞர்களில் ஒருவராக" இவர் பாராட்டப்பட்டார். பிபிசி இவரது இசை பயணத்தை உள்ளடக்கிய ஒரு குறும்படத்தையும் உருவாக்கியது - இது இவரது இசையுடன் தொடர்புடைய நபர்களையும் இடங்களையும் உள்ளடக்கியிருந்தது. இந்துஸ்தானி குரல் இசைக்காக, சங்கீத நாடக அகாதமியின் உஸ்தாத் பிஸ்மில்லா கான் புரஸ்கார் விருதைப் பெற்றார்.
# சொப்பன சுந்தரி (நடனக்கலைஞர்)

**சொப்பன சுந்தரி** இந்திய நடன கலைஞர் ஆவார். குச்சிப்புடி மற்றும் பரதநாட்டிய , கலைஞரான இவர் ஒரு நடன அமைப்பாளரும் மற்றும் பாடகரும் ஆவார்.
# சொப்பன சுந்தரி (நடனக்கலைஞர்)

## விருதுகள்

இவருக்கு 2003 ஆம் ஆண்டு இந்திய அரசின் பத்ம பூஷன் விருது வழங்கப்பட்டது, அத்துடன் இலக்கிய கலைச்சபை மற்றும் சங்கீத நாடக அகாதமி விருதும் பெற்றுள்ளார். ஜென்மபூமி மேரி பியாரி என்ற அவரது ,இசைத்தொகுப்பு நல்ல வரவேற்பைப் பெற்றது. *குச்சிப்புடி நடன உலகம்* (*The World of Koochipoodi Dance) மற்றும் பாரம்பரிய நடனத்தின் வேர்களைத் தேடி* போன்ற புத்தகங்களை அவர் எழுதியுள்ளார். இவர் தில்லியில் அமைந்துள்ள குச்சிப்புடி நடன மையத்தின் நிறுவனர் ஆவார். பல இளந்தலைமுறை குச்சிப்புடி நடனக்கலைஞர்களுக்கு பயிற்சியளிக்கும் குருவாகவும் இருந்துள்ளார்.
# சொப்பன சுந்தரி (நடனக்கலைஞர்)

## வாழ்க்கை

சென்னையில் பிறந்த இவர் ஆந்திர பிரதேசம் மற்றும் தில்லியில் வாழ்கிறார். அன்சு பிரகாஷ் என்பவர் இவரது கணவர் ஆவார்.
# சொப்பன சுந்தரி (நடனக்கலைஞர்)

## எழுதிய புத்தகங்கள்

- *விலாசினி நாட்டியம்: தெலுங்கு கோயில்களில் பரதம் மற்றும் அரங்க, நடன கலைஞர்கள் (Bharatam of Telugu temple and court dancers)* சொப்பனசுந்தரி, 2010. .
# குமுதினி லக்கியா

**குமுதினி லக்கியா** (Kumudini Lakhia) (17 மே 1930-12 ஏப்பிரல் 2025) இவர் குசராத்தின் அகமதாபாத்தை மையமாகக் கொண்ட ஓர் இந்திய கதக் நடனக் கலைஞரும் நடன இயக்குநரும் ஆவார், அங்கு இவர் 1967ஆம் ஆண்டில் இந்திய நடனம் மற்றும் இசை நிறுவனமான *கடம்ப் ஸ்கூல் ஆஃப் டான்ஸ் அண்ட் மியூசிக்* என்ற நிறுவனத்தை நிறுவினார். புகழ்பெற்ற பாரம்பரிய கதக் குருக்களான ஷம்பு மகாராஜ், பிர்ஜு மகாராஜ் (இருவரும் லக்னோ கரானா), சுந்தர் பிரசாத், ராதா லால் மிஸ்ரா (ஜெய்ப்பூர் கரானாவின்) மற்றும் ஆஷிக் உசேன் (பனாரஸ் கரானாவின்) ஆகியோரின் புகழ்பெற்ற சீடர் ஆவார். ஒரு நடனக் கலைஞராக, ஆசிரியராக மற்றும் நடன இயக்குநராக இவர் பல மதிப்புமிக்க பதவிகளை வகித்துள்ளார். இவர் சர்வதேச நடனக் குழுவின் (யுனெஸ்கோ) துணைத் தலைவராகவும் இருந்தார்.  
பத்மசிறீ, காளிதாஸ் சம்மன், நகர் பூசண், ஓம்கர்நாத் தாகூர் விருது, அகமதாபாத் நகர விருது, 1978ஆம் ஆண்டில் நடனத்திற்காக குசராத் மாநில நாடக அகாதமி விருது, 1982ஆம் ஆண்டின் சங்கீத நாடக அகாதமி விருது, மற்றும் 2010 ல் பத்ம பூசண் போன்ற பல விருதுகளையும் கௌரவங்களையும் இவர் பெற்றுள்ளார். குமுதினி லக்கியா இந்திய நடனத்தில் தனது பங்களிப்புக்காக சங்கீத நாடக அகாதமியின் தாகூர் கூட்டாளாராகத் தேர்ந்தெடுக்கப்பட்டார்.  
சமகால கதக் நடனத்தில் ஒரு முன்னோடியாக இருக்கும் இவர், 1960களில் தொடங்கி கதக்கின் தனி வடிவத்திலிருந்து விலகி, அதை ஒரு குழு காட்சியாக மாற்றுவதன் மூலமும், பாரம்பரிய கதைகளை எடுத்துச் செல்வது மற்றும் தற்காலக் கதையோட்டங்களை கதக் திறனாய்வில் சேர்ப்பது போன்ற புதுமைகளையும் புகுத்தினார்.
# குமுதினி லக்கியா

## தொழில்

இவர் மேற்குலக நாடுகளுக்குச் சுற்றுப்பயணம் மேற்கொண்டபோது நடனமேதை இராம் கோபாலுடன் தனது தொழில்முறை நடனத்தைத் தொடங்கினார். முதல் முறையாக இந்திய கதக் நடனத்தை வெளிநாட்டினரின் கண்களுக்கு கொண்டு வந்தார். பின்னர் ஒரு நடனக் கலைஞராகவும் நடன இயக்குநராகவும் ஆனார். இவர் முதலில் ஜெய்ப்பூர் *கரானாவின்* பல்வேறு குருக்களிடமிருந்தும், பின்னர் ஷம்பு மகாராஜிடமிருந்தும் நடனத்தைக் கற்றுக்கொண்டார்.  
இவர் பலதரப்பட்ட நடனக் கலைகளுக்கு குறிப்பாக அறியப்படுகிறார். 1980களில் தில்லியில் ஆண்டுதோறும் நடந்த கதக் மகோத்சவத்தில் இவர் நிகழ்த்திய *தப்கர்* (நாடித்துடிப்பு), *யுகல்* (இணை) மற்றும் *அதா கிம்* (இபோது எங்கே) ஆகியவை இவரின் மிகவும் பிரபலமான நடனக் கலைகளில் அடங்கும். *உம்ராவ் ஜான்* (1981) என்ற இந்தி திரைப்படத்தில் நடனக் கலைஞர் கோபி கிருட்டிணாவுடன் இணைந்து நடன இயக்குநராகவும் இருந்தார்.  
கதக் நடனக் கலைஞர்களான அதிதி மங்கல்தாஸ், வைசாலி திரிவேதி, சந்தியா தேசாய், தக்சா சேத்,மௌலிக் ஷா, இஷிரா பரிக், பிரசாந்த் ஷா, உர்ஜா தாகூர் மற்றும் பருல் ஷா உள்ளிட்ட பல சீடர்களுக்கு இவர் குருவாக இருந்துள்ளார்.
# குமுதினி லக்கியா

## தனிப்பட்ட வாழ்க்கை

இவர் இலண்டன் லிங்கன் விடுதியில் சட்டம் படித்து வந்த இரஜினிகாந்த் லக்கியா என்பவரை மணந்தார். இராம் கோபால் நிறுவனத்தில் வயலின் கலைஞராக இருந்து 1960இல் அகமதாபாத்திற்கு குடிபெயர்ந்தார். இவருக்கு சிறீராஜ் என்ற ஒரு மகனும் மற்றும் மைத்ரேயி என்ற ஒரு மகளும் உள்ளனர்.  
இவர் 2012-2013 கல்வியாண்டில் ஸ்வர்த்மோர் கல்லூரியில் கார்னெல் வருகை பேராசிரியராக இருந்தார்.
# குமுதினி லக்கியா

## விருதுகள் மற்றும் கௌரவங்கள்

- 1987இல் இந்திய அரசால் பத்மசிறீ விருது வழங்கப்பட்டது.
- 2010இல் இந்திய அரசால் பத்ம பூஷண் விருது வழங்கப்பட்டது.
- 1982இல் சங்கீத நாடக அகாடமி மூலம் சங்கீத நாடக அகாடமி விருது வழங்கப்பட்டது.
- 2002-03 ஆம் ஆண்டிற்கான காளிதாஸ் சம்மன் விருதையும் இவர் பெற்றுள்ளார்.
- 2011 இல் சங்கீத நாடக அகாதடமியின் தாகூர் ரத்னா என்ற கௌரவமும் இவருக்கு வங்கப்பட்டது.
# நம்ருதா ராய்

**நம்ருதா ராய்** (Namrrta Raai) இவர் ஓர் இந்திய பாரம்பரிய கதக் நடனக் கலைஞரும் மற்றும் நடன இயக்குனருமாவார். இவர் மறைந்த டாக்டர் மதுகர் ஆனந்த் மற்றும் பண்டிட் உதய் மஜும்தார் ஆகியோரின் சீடராவார்.
# நம்ருதா ராய்

## ஆரம்பகால வாழ்க்கை மற்றும் பின்னணி

தேராதூனில் பிறந்த நம்ருதா, குரு-சிஷ்யை பராம்பரை எனப்படும் அறிவைப் பெறும் வேத முறைமையில், இலக்னோ கரானாவைச் சேர்ந்த மறைந்த முனைவர் மதுக்கர் ஆனந்தின் கீழ், மிகச் சிறிய வயதிலேயே கதக்கில் பயிற்சியைப் பெறத் தொடங்கினார்.  
தேராதூனில் உள்ள தயானந்த ஆங்கிலோ வேதாந்தக் கல்லூரியில் அறிவியல் பட்டதாரியானார். லக்னோவின் பட்கண்டே இசை நிறுவனத்தில் கதக்கில் இளங்கலை பட்டம் பெற்றார். அங்கு 1998-2001 வரை உதவித் தொகையும் பெற்றார். பின்னர், மத்திய பிரதேசத்தின் கைராகர், இந்திரா கலா சங்கீதப் பல்கலைக்கழகத்தில் லக்னோ கரானா வடிவத்தில் பத்ம விபூசண் பண்டிட். பிர்ஜு மகாராஜின் கீழ் முதுகலை பட்டமும் பெற்றார். 2008 ஆம் ஆண்டில், இந்திய இசை வல்லுநர் மற்றும் சித்தார் வாசிப்பாளருமான பி. எம். ரவிசங்கரின் மூத்த சீடரான கைம்முரசு இணை மேதை பி. டி. உதய் மஜும்தாரின் கீழ் இந்திய தாளங்களின் சிக்கலைக் கற்றுக் கொள்ளத் தொடங்கினார்.  
2009 ஆம் ஆண்டில் இந்திய அரசின் மனிதவள மேம்பாட்டு அமைச்சகத்திடமிருந்து தேசிய உதவித்தொகை பெற்றார். நம்ருதாவுக்கு இளைஞர்களிடையே இந்திய செம்மொழி இசை மற்றும் கலாச்சாரத்தை மேம்படுத்துவதற்கான சங்கத்திடமிருந்தும் உதவித்தொகை பெற்றுள்ளார். 2009 ஆம் ஆண்டில் உலக புகழ்பெற்ற கதக் மேத பண்டிட். பிர்ஜு மகாராஜிடமிருந்து கற்றுக்கொள்ள வாய்ப்பினை பெற்றார்.
# நம்ருதா ராய்

## தொழில்

நம்ருதா இந்திய கலாச்சார உறவுகள் அமைப்பின் ஒரு தேர்ந்தெடுக்கப்பட்ட கலைஞர் ஆவார். இந்தியாவின் கலாச்சார அமைச்சகம் மற்றும் தகவல் மற்றும் ஒளிபரப்பு அமைச்சகத்தின் (இந்தியா) இந்திய தேசிய தொலைக்காட்சியான தூர்தர்ஷன் ஆகியவற்றிலும் தேர்ந்தெடுக்கப்பட்ட கலைஞர் ஆவார். சுவிட்சர்லாந்தில் நடைபெற்ற அஸ்கோனா, சர்வதேச நடன விழா , புது தில்லி, ரவிசங்கர் மையம் (94 வது பிறந்த நாள்) போன்ற உலகெங்கிலும் உள்ள மதிப்புமிக்க விழாக்களில் இவர் தனது நடன நிகழ்ச்சிகளை நிகழ்த்தியுள்ளார்.
# நம்ருதா ராய்

## நிகழ்ச்சிகள்

குஜராத், மோதேரா நடன விழா, தென்-அமெரிக்கா, தேசிய தீபாவளிக் கொண்டாட்டம் , சுவிட்சர்லாந்தின் கலாச்சாரத் திருவிழா, உஸ்தாத் ஷாஃப்கத் அலிகானுடன் சுஃபியானா கதக், சுவிட்சர்லாந்தின் பாசல் பல்கலைக்கழக 550 ஆண்டு கொண்டாட்டம், ஹரித்வார், மகா கும்பமேளா, பாகேசுவர், உத்தராயணி மகோத்சவம், இந்திய தேசிய தொலைக்காட்சிக்கான கீத-கோவிந்தம், உலக நடன தினம், இத்தாலி, மியூசிகா டீ போபோலி, ரோம், சோல்புல் சூஃபி மற்றும் ஆஸ்திரியா, நெதர்லாந்து, ஜெர்மனி பிரான்ஸ், இத்தாலி, பிரேசில், கயானா & ருமேனியா போன்ற இன்னும் பல குறிப்பிடத்தக்க விழாக்களில் இவரது நிகழ்ச்சிகள நிகழ்த்தபட்டது.
# நம்ருதா ராய்

## தனிப்பட்ட வாழ்க்கை

நம்ருதா சிறீ எஸ்.கே.ராய் மற்றும் , திருமதி. ஷோபா ராய் ஆகியோருக்கு இளைய மகளாகப் பிறந்தார். இவரது தந்தை இந்தியாவின் உத்தரகண்ட் மாநிலத்தின் தேராதூனில் உள்ள தயானந்த் ஆங்கிலோ வேதாந்தக் கல்லூரியில் ஓய்வு பெற்ற ஆங்கில விரிவுரையாளராவார். இவருக்கு சுமித் ராய் என்ற ஒரு மூத்த சகோதரரும் மற்றும் நிதி ராய் மற்றும் நேஹா ராய் என்ற இரண்டு மூத்த சகோதரிகள் உள்ளனர்.
# பக்தி யோகம் (நூல்)

பக்தி யோகம் என்ற நூல் சுவாமி விவேகானந்தர், சென்னையிலிருந்து வெளிவந்த 'பிரம்மவாதின்' என்ற பத்திரிக்கைக்கு எழுதிய கட்டுரைகள் ஆகும்.மேலும் நியூயார்க்கில் அவர் நிகழ்த்திய உயர்நிலை வகுப்புச் சொற்பொழிவுகள் ஆகும்.  
இந்நூலில் ஆரம்பநிலை பக்தி, உயர்நிலை பக்தி என்ற இரண்டின் பல்வேறு பரிமாணங்களை பற்றி ஆராயப்பட்டுள்ளது. ஆங்கிலத்தில் பக்தியோகம் என்ற பெயரில் வெளிவந்த இந்த நூல் தமிழில் 1920 - ஆம் ஆண்டுகளில் சென்னையில் உள்ள ஸ்ரீராமகிருஷ்ண மடம் வெளியிட்டது. 60க்கும் மேற்பட்ட மறுபதிப்புகளை கண்டது.
# பக்தி யோகம் (நூல்)

## பொருளடக்கம்

**பக்தி யோகம்**
1. பக்தியின் இலக்கணம்
1. கடவுள் தத்துவம்
1. ஆன்மீக அனுபூதியே பக்தி யோகத்தின் குறிக்கோள்
1. குருவின் தேவை
1. குரு மற்றும் சீடருக்கான தகுதிகள்
1. அருட்குருவும் அவதாரமும்
1. மந்திரம் ஓம்- சொல்லும் பொருளும்
1. உருவ வழிபாடு
1. இஷ்ட நிஷ்டை
1. வழிமுறைகள்  
**பராபக்தி**
1. ஆரம்ப நிலை தியாகம்
1. அன்பிலிருந்து எழுவது பக்தனின் தியாகம்
1. பக்தியோகத்தின் எளிமையும் ரகசியமும்
1. பத்திவெளிப்படும் வழிகள்
1. உலகம் தழுவிய அன்பும் சரணாகதியும்
1. உண்மையான பக்தனுக்கு உயர்ஞானமும் உயர்பக்தியும் ஓன்றே
1. பத்தி- முக்கோணம்
1. அன்புக் கடவுளுக்குச் சான்று அந்த அன்புக் கடவுளே
1. பக்தியை மனித உறவுகளில் காணல்
1. நிறைவுரை
# தமயந்தி ஜோஷி

**தமயந்தி ஜோஷி** (Damayanti Joshi) (பிறப்பு: 1928 செப்டம்பர் 5 - இறப்பு: 2004 செப்டம்பர் 19) இவர் ஓர் இந்திய பாரம்பரிய கதக் நடனக் கலைஞராவார். இவர் 1930 களில் மேடம் மேனகாவின் குழுவில் நடனமாடத் தொடங்கினார். இக்குழு உலகின் பல பகுதிகளுக்கும் பயணம் செய்தது. தமயந்தி ஜெய்ப்பூர் கரானாவின் சீதாராம் பிரசாத் என்பவரிடம் கதக் கற்றுக் கொண்டு, மிகச் சிறிய வயதிலேயே ஒரு திறமையான நடனக் கலைஞரானார். பின்னர் அச்சன் மகாராஜ், லச்சு மகாராஜ் மற்றும் லக்னோ கரானாவின் ஷம்பு மகாராஜ் ஆகியோரிடமிருந்தும் பயிற்சி பெற்றார். இதனால் இரு மரபுகளிலிருந்தும் நுணுக்கங்களைத் தெரிந்து கொண்டார். மும்பையில் உள்ள தனது நடனப் பள்ளியில் குருவாக மாறுவதற்கு முன்பு இவர் 1950களில் சுதந்திரமாக நிகழ்ச்சிகளை நிகழ்த்தினார். மேலும், 1960களில் முக்கியத்துவம் பெற்றார்.  
இவர் 1970இல் பத்மசிறீ விருதினை பெற்றார். 1968இல் நடனத்திற்காக சங்கீத நாடக அகாதமி விருதைப் பெற்றார். உத்தரப்பிரதேசத்தின் லக்னோவில் கதக் கேந்திரத்தின் இயக்குநராகவும் இருந்தார்.
# தமயந்தி ஜோஷி

## ஆரம்பகால வாழ்க்கை மற்றும் பயிற்சி

1928 இல் மும்பையில் ஒரு இந்து குடும்பத்தில் பிறந்த இவர், தளபதி முனைவர் சாஹிப் சிங் சோகே மற்றும் அவரது மனைவி லீலா சோகே என்பாரது வீட்டில் வளர்ந்தார். லீலா சோகே அவர்கள் மேடம் மேனகா என்று அறியப்பட்டார். மேனகா தனது சொந்த குழந்தையை இழந்துவிட்டதால், தமயந்தியைத் தத்தெடுக்க முடிவு செய்திருந்தார். ஜோஷியின் தாய் வத்சலா ஜோஷி தனது மகளை தர மறுத்தார். பின்னர் இருவரும் கூட்டு பாதுகாவலர்களாக இருக்க ஒப்புக்கொண்டனர். மேனகாவின் குழுவில் சுற்றுப்பயணம் செய்தபோது பண்டிட் சீதாராம் பிரசாத்திடமிருந்து கதக் பற்றி தமயந்தி அறிந்து கொண்டார். இவர் 15 வயதாக இருந்தபோது ஐரோப்பாவின் முக்கிய நகரங்களில் தனது நடன நிகழ்ச்சிகளை நிகழ்த்தினார். சாஹிப் சிங் சோகே தமயந்தியின் தாயை தன்னிடம் பணியமர்த்தினார். எனவே ஜோஷி அங்கே கல்வியைப் பெற்றார். மேடம் மேனகாவின் சமகாலத்தவர்களில், பார்சி சமூகத்தைச் சேர்ந்த ஒரு முன்னோடி பாரம்பரிய நடனக் கலைஞரான ஷிரின் வஜிஃப்தார் என்பவரும் ஒருவராவார்.  
மும்பையின் சிறீ ராஜராஜேஸ்வரி பரத நாட்டிய கலா மந்திரின் முதல் மாணவியான தமயந்தி, அங்கு நட்டுவனாரிடையே புகழ் பெற்ற குருவான டி.கே.மகாலிங்கம் பிள்ளையிடமிருந்து பரதநாட்டியம் கற்றுக்கொண்டார்.
# தமயந்தி ஜோஷி

## தொழில்

1950களின் நடுப்பகுதிக்குப் பிறகு, தமயந்தி ஒரு வெற்றிகரமான தனி கதக் நடனக் கலைஞராக தன்னை நிலைநிறுத்திக் கொண்டார். பண்டிதர்கள், அச்ச்ன் மகாராஜ், லச்சு மகாராஜ் மற்றும் லக்னோ கரானாவின் ஷம்பு மகாராஜ் மற்றும் ஜெய்ப்பூர் கரானாவின் குரு ஹிராலால் ஆகியோரிடமிருந்து பயிற்சி பெற்றார். குறிப்பாக, தில்லியின் கதக் கேந்திராவில், இவர் ஷம்பு மகாராஜின் கீழ் பயிற்சி பெற்றார். கதக் நடனத்தில் " புடவையை " ஒரு உடையாக அறிமுகப்படுத்திய முதல் நபர் இவராவார்.  
கைராகர், இந்திரா கலா விஸ்வத்யாலயா மற்றும் லக்னோவில் உள்ள கதக் கேந்திராவிலும் கதக் நடனத்தைக் கற்பித்தார். சங்கீத நாடக அகாதமி விருது (1968) மற்றும் பத்மசிறீ (1970) ஆகிய விருதுகளால் கௌரவிக்கப்பட்டார். இவர் பைரேஷ்வர் கௌதம் என்பவரின் குருவாகவும் இருந்தார்.  
1971ஆம் ஆண்டில் இந்திய அரசாங்கத்தின் திரைப்படப்பிரிவு தயாரித்த கதக் குறித்த ஆவணப்படம் மற்றும் 1973இல் ஹுகுமத் சாரின் என்பவர் இயக்கிய "தமயந்தி ஜோஷி" என்ற மற்றொரு படம் இவரைப் பற்றி எடுக்கப்பட்டது.
# தமயந்தி ஜோஷி

## இறப்பு

பக்கவாதத்தால் பாதிக்கப்பட்டு ஒரு வருடம் கழித்து மும்பையின் தாதரில் உள்ள தனது வீட்டில் 2004 செப்டம்பர் 19, அன்று இவர் இறந்தார்.
# கிளாத் லெவி-ஸ்ட்ராஸ்

**கிளாத் லெவி-ஸ்ட்ராஸ்** ( Claude Lévi-Strauss, 28 நவம்பர் 1908 - 30 அக்டோபர் 2009) என்பவர் பெல்ஜியத்தில் பிறந்த பிரெஞ்சு மானுடவியலாளர் மற்றும் இனவியலாளர் ஆவார். இவர் கட்டமைப்பியம் மற்றும் அமைப்பியல் மானுடவியல் கோட்பாட்டின் வளர்ச்சியில் முக்கிய இடத்தை வகித்தார். அவர் 1959 மற்றும் 1982 க்கு இடையில் பாரீசில் உள்ள கொலேஜ் டி பிரான்சில் கல்வி நிலையத்தில் சமூக மானுடவியல் துறைத் தலைவராக இருந்தார். மேலும் 1973 ஆம் ஆண்டில் பிரான்சிய அகாதமியின் உறுப்பினராகத் தேர்ந்தெடுக்கப்பட்டார். இவர் உலகெங்கிலும் உள்ள பல்கலைக்கழகங்கள் மற்றும் நிறுவனங்களிலிருந்து ஏராளமான கௌரவங்களைப் பெற்றார். மேலும் இவர் ஜேம்ஸ் ஜார்ஜ் ஃப்ரேசர் மற்றும் பிராண்ஸ் போவாஸ் ஆகியோருடன் "நவீன மானுடவியலின் தந்தை" என்று அழைக்கப்படுகிறார்.  
"காட்டுமிராண்டி"யின் மனம் "நாகரிக" மனதைப் போன்ற கட்டமைப்புகளைக் கொண்டிருப்பதாகவும், மனித குணாதிசயங்கள் எல்லா இடங்களிலும் ஒரே மாதிரியாக இருப்பதாகவும் லெவி-ஸ்ட்ராஸ் வாதிட்டார். இந்த அவதானிப்புகள் இவரது புகழ்பெற்ற புத்தகமான *ட்ரிஸ் ட்ராபிக்* புகழின் உச்சத்தை அடைந்தது. இது கட்டமைப்பியல் சிந்தனைப் பள்ளியில் மைய நபர்களில் ஒருவராக இவரை நிலையை நிலைநாட்டியது. அத்துடன் சமூகவியலுடன், இவரது கருத்துக்கள் மெய்யியல் உட்பட மனிதக்கலையியல் பல துறைகளில் சென்றடைந்தன.
# அண்ணாத்த

***அண்ணாத்த*** (*Annaatthe*) (2021) என்பது ரஜினியின் 168 ஆவது தமிழ்த் திரைப்படமாகும். இத்திரைப்படத்தை சிவா எழுதி, இயக்கி சன் பிக்சர்ஸ் நிறுவனம் தயாரித்தது. அண்ணாத்த படத்தில் ரஜினிகாந்துடன் இணைந்து நயன்தாரா, மீனா, குஷ்பு, கீர்த்தி சுரேஷ், பிரகாஷ் ராஜ், சூரி, சதீஷ் உள்ளிட்டோர் முக்கியக் கதாபாத்திரங்களில் நடித்துள்ளனர்.
# அண்ணாத்த

## நடிப்பு

- ரஜினிகாந்த் - காளையன்
- மீனா
- குஷ்பூ
- நயன்தாரா
- கீர்த்தி சுரேஷ்
- ஜாக்கி ஷெராஃப்
- ஜெகபதி பாபு
- பிரகாஷ் ராஜ்
- வேல ராமமூர்த்தி
- சூரி
- சதீஷ்
- பாண்டியராஜன்
- ஜார்ஜ் மரியன்
- அர்ஜாய்
- தவசி
- கபாலி விஸ்வநாத்
- அபிமன்யு சிங்
# அண்ணாத்த

## வெளியீடு

ஆரம்பத்தில் அண்ணாத்தே தசரா பண்டிகையை முன்னிட்டு வெளியிட திட்டமிடப்பட்டது. பின்னர், மே 2020 ல், சன் பிக்சர்ஸ் பொங்கல் பண்டிகையின் போது படத்தை வெளியிட திட்டமிட்டிருப்பதாக அறிவித்தது. கோவிட் -19 தொற்றுநோய். ஜனவரி 2021 இல், சன் பிக்சர்ஸ் படம் தீபாவளி பண்டிகையை ஒட்டி 4 நவம்பர் 2021 அன்று வெளியிடப்படும் என்று அறிவித்தது.  
2021 ஆம் ஆண்டு அக்டோபர் நடுப்பகுதியில், ஏசியன் சினிமாஸின் இணை நிறுவனர் நாராயணதாஸ் கே நரங் மற்றும் டக்குபதி சுரேஷ் பாபு ஆகியோர் ஆந்திரப் பிரதேசம் மற்றும் தெலுங்கானா பகுதிகளில் திரையரங்கு உரிமையை ₹12 கோடி (US$1.6 மில்லியன்) மதிப்பில் வாங்கியதாக அறிவித்தனர். படத்தின் தெலுங்கு பதிப்பு *பெத்தன்னா* என்று பெயரிடப்பட்டது. உதயநிதி ஸ்டாலினின் ரெட் ஜெயன்ட் மூவிஸ் படத்தின் தமிழ்நாட்டின் விநியோக உரிமையை வாங்கியது. படத்தின் தமிழ் மற்றும் தெலுங்கு பதிப்புகளுக்கான வடஇந்தியாவில் உள்ள திரையரங்கு உரிமைகளை UFO Moviez வாங்கியது.Qube சினிமா யுனைடெட்டில் திரையரங்கு உரிமையை வாங்கியது. மாநிலங்கள் மற்றும் கனடா. நவம்பர் 4, 2021 அன்று இந்திய திரையரங்குகளில் வெளியிடப்படுவதற்கு முன்னதாக, க்யூப் படத்தை நவம்பர் 3 ஆம் தேதி 56 இடங்களில் 700 க்கும் மேற்பட்ட திரையரங்குகளில் வெளியிட திட்டமிட்டுள்ளது. ஐரோப்பா.சன் பிக்சர்ஸ், அனைத்து தென்னிந்திய மொழிகளிலும் சன் டிவி நெட்வொர்க் மற்றும் சன் என்எக்ஸ்டிக்கு சொந்தமான தொலைக்காட்சி மற்றும் ஸ்ட்ரீமிங் உரிமைகளுடன் திரையரங்கு அல்லாத உரிமைகளையும் பெற்றுள்ளது. பரந்த டிஜிட்டல் வெளியீட்டிற்காக Netflix உடன் இணைகிறது. படம் இரண்டு டிஜிட்டல் தளங்களிலும் அதன் திரையரங்க பிரீமியர் 28 நாட்களுக்குப் பிறகு மட்டுமே ஒளிபரப்பப்படும்.
# அண்ணாத்த

## பாடல்கள்

இத்திரைப்படத்திற்கு டி. இமான் இசையமைத்தார். நடிகர் ரஜினிகாந்த் நடித்த திரைப்படத்திற்கு டி. இமான் இசையமைப்பது இதுவே முதல்முறையாகும். பாடல் வரிகளை தாமரை, விவேகா, யுகபாரதி, அருண் பாரதி, மணி அமுதவன் மற்றும் அறிவு ஆகியோர் எழுதியுள்ளனர். திரைப்படத்தில் ரஜினிகாந்துக்கான அறிமுகப் பாடலைப் பிரபல பின்னணிப் பாடகர் எஸ். பி. பாலசுப்பிரமணியம் பாடினார். இப்பாடல் 25 செப்டம்பர் 2020 அன்று அவர் இறப்பதற்கு முன் பாடிய கடைசிப் பாடலாகும். அக்டோபர் 2021 இல், ஆல்பத்தில் உள்ள ஒரு பாடலுக்கான இசைக்கருவியை பதிவு செய்வதற்காக யாழ்ப்பாணத்தில் இருந்து நாதஸ்வரம் விரிவுரையாளர் டாக்டர். கே.பி. குமரனை அழைத்து வந்தார். தெலுங்கு பதிப்பான *பெத்தன்னா* என்ற ஆல்பத்திற்குத் திட்டமிட்டபோது, பாலசுப்ரமணியத்தை அழைத்து வர முடிவு செய்தார். டைட்டில் டிராக்கின் மொழிமாற்றம் பதிப்பில், அவரது அகால மரணம் காரணமாக அது நடக்கவில்லை. இந்தப் பாடலை பாலசுப்ரமணியத்தின் மகன் எஸ்.பி.சரண் பதிவு செய்தார்.
# அண்ணாத்த

## பாடல்கள்

### தமிழ்ப் பாடல்கள்

#### சேர்க்கப்பட்ட பாடல்கள்

| 04:23 |
| --- |
# அண்ணாத்த

## பாடல்கள்

### தெலுங்கு பாடல்கள்

| 04:19 |
| --- |
# யமகா சிக்னஸ் ரே இசட்ஆர்

**யமகா சிக்னஸ் ரே இசட்ஆர்** என்பது யமகா நிறுவனத்தின் ஒரு குதியுந்து ஆகும். இது 113 சிசி திறனுடைய குதியுந்தாகும். ஆண்களுக்காக வடிவமைப்பு செய்யப்பட்டது என யமகா நிறுவனம் கூறுகிறது.
# யமகா சிக்னஸ் ரே இசட்ஆர்

## டிஸ்க் மற்றும் ஸ்டேன்டர்ட்

யமகா ரே இசட்ஆர் குதியுந்து ஸ்டேன்டர்ட் மற்றும் டிஸ்க் ஆகிய பதிப்புகளில் வெளியானது.
# யமகா சிக்னஸ் ரே இசட்ஆர்

## டிஸ்க் மற்றும் ஸ்டேன்டர்ட்

### தொழில்நுட்பம் மற்றும் வசதிகள்

- ஒரு ஒற்றை சிலிண்டர், நான்கு வீச்சு கொண்ட மோட்டார் வண்டியாகும்.
- 15.5 லிட்டர் கொள்ளளவு கொண்ட அமருமிடத்திற்கு அடியில் சேமிப்பகத்தினைக் கொண்டுள்ளது.
- பெட்ரோல் வால்வும் அமருடமிடத்திற்கு அடியில் அமைந்துள்ளது.
- கைப்பேசிகள் சார்ஜர் செய்யும் உபகரணம் தேவைப்பட்டால் இணைத்துக் கொள்ளும் வகையில் வழங்கப்படுகிறது.
- எரிபொருள் அளவு காட்டும் கருவி, வேகம் காட்டும் கருவி ஆகியவை அனலாக் வடிவில் உள்ளன.
- குதியுந்தின் எடை 103 கிலோ கிராம் ஆகும்.
# யமகா சிக்னஸ் ரே இசட்ஆர்

## டிஸ்க் மற்றும் ஸ்டேன்டர்ட்

### நிறங்கள்

யமகா சிக்னஸ் ரே இசட்ஆர் கீழ் வரும் நிறங்களில் வெளிவந்தது.
- ஆர்மடா நீளம் (டிஸ்க்)
- மாட் பச்சை (டிஸ்க் / டிரம்),
- மேவரிக் நீளம் (டிஸ்க் / டிரம்)
- ரூஸ்டர் சிகப்பு (டிஸ்க்)
# யமகா சிக்னஸ் ரே இசட்ஆர்

## ஸ்ட்ரீட் ரேலி

யமகா நிறுவனம் ரே இசட்ஆர் குதியுந்தினை சில மாற்றங்கள் செய்து ஸ்ட்ரீட் ரேலி என வெளியிட்டது. இந்தக் குதியுந்தில் ரேவில் பயன்படுத்திய அதே எஞ்சின் பயன்படுத்தப்பட்டுள்ளது.  
சக்கரங்களில் அலாய் வடிவமைப்பு, டிஸ்க் பிரேக், டிஜிட்டல் இன்ஸ்ட்ரூமென்ட் கிளஸ்டர் ஆகியவற்றை கொண்டுள்ளது. கைகளுக்கு காற்று படுவதை தடுக்கும் தடுப்பு, சாவி துவாரத்தினை மூடுகின்ற அமைப்பு ஆகியவை புதியதாக இணைக்கப் பட்டிருக்கின்றன.
# யமகா சிக்னஸ் ரே இசட்ஆர்

## ஸ்ட்ரீட் ரேலி

### நிறங்கள்

- ரேலி சிகப்பு
- ரேசிங் ஊதா  
யமகா சிக்னஸ் ரே இசட், யமகா சிக்னஸ் ரே இசட்ஆர், யமகா சிக்னஸ் ரே இசட்ஆர் 125 என மூன்று வகையான மாறுபட்ட குதியுந்துகளை யமகா நிறுவனம் வெளியிட்டுள்ளது.
# அரியநாச்சி அம்மன்

**அரியநாச்சி அம்மன்** என்பது ஒரு தமிழ் நாட்டார் தெய்வம் ஆகும். இத்தெய்வத்திற்கான கோயில் இந்திய மாநிலமான தமிழ்நாட்டின், விருதுநகர் மாவட்டம், நல்லுக்குறிச்சி கிராமத்தில் உள்ளது.
# அரியநாச்சி அம்மன்

## பெயர் வந்த விதம்

இந்த கிராமிய தெய்வத்திற்கு அரியநாச்சி அம்மன் என்ற பெயர் வந்த காரணம் இவர் ஒரு அரிசனர் என்பதால் அரிசனச்சி என்பதற்கு பதிலாக அரியநாச்சி என்று பெயர் வைக்கப்பட்டு வணங்கப்பட்டும் வருகிறார் என்று செவிவழியாக கூறப்படுகிறது.
# அரியநாச்சி அம்மன்

## அரியநாச்சி குறித்த செவிவழிக் கதை

நீண்ட காலத்துக்கு முன்பு இந்த ஊரில் உள்ள தாழ்த்தப்பட்ட ஒரு பெண்ணை இதே ஊரைச் சேர்ந்த சாதி இந்து இளைஞன் ஒருவன் விரும்பினான். மணந்தாள் அவளையே மணப்பது என்ற முடிவோடு அவன் இருந்தான். ஆனால் அனது குடும்பத்தார் ஒரு தாழ்த்தப்பட்ட பெண்ணை எப்படி திருமணம் செய்விப்பது? அவ்வாறு செய்வித்தால் ஊர் மக்கள் ஏற்றுக் கொள்வார்களா? என்று மறுத்துவந்தனர். இதையடுத்து அந்த இளைஞன் தான் காதலிக்கும் அந்தப் பெண்ணை சந்தித்து தன் காதலைக் கூறி அவளின் சம்மமதத்தைக் கேட்டுள்ளான். அதற்கு அந்தப் பெண் நீங்கள் வேறு சாதி நான் தாழ்த்தப்பட்ட சாதியைச் சேர்ந்தவள். நம் திருமணத்தை யாரும் ஏற்றுக்கொள்ள மாட்டார்கள் எனவே இதற்கு ஒத்துக்கொள்ள முடியாது என்று கூறிவிட்டாள்.  
ஆனால் இவற்றை ஏற்றுக் கொள்ளாத அந்த இளைஞன். அவள் நினைவாகவே இருந்துள்ளான். அவளையே தனக்கு மணம் முடிக்கவேண்டும் இல்லை என்றால் தான் இறந்துவிடுவேன் என்று தன் குடும்பத்தாரிடம் அடம்பிடித்தபடி இருந்துள்ளான். இதை காண சகியாத இளைஞனின் குடும்பத்தார் வேறு வழியின்றி ஒரு திட்டத்துடன் சென்று அந்தப் பெண்ணின் வீட்டுக்குச் சென்று பெண் கேட்டுள்ளனர. பெண் வீட்டார் மறுத்த நிலையில் அவர்களை பேசி சம்மதிக்கவைத்து. திருமணத்தை முடித்துவைத்தனர்.  
திருமணமான மூன்றே மாதத்தில் தோட்டத்துக்குச் சென்ற புது மணப்பெண் இறந்து கிடந்தாள். என்ன ஏது என்று தெரியாமல் அவளை அடக்கம் செய்தனர். அவள் இறந்த மூன்றாம் நாள் தன் கணவனின் கணவில் தோன்றிய அவள் *என்னை உங்கள் தந்தைதான் ஆள் வைத்து கொன்றுவிட்டார், என்னை சாமியாக நினைத்து வணங்குங்கள்* என்று என்றாள். இதையடுத்து ஆத்திரம் கொண்ட அந்த இளைஞன் தன் தந்தையைக் கொன்றுவிட்டு, தன் மனைவியின் வீட்டுக்குப்போய் தன் மனைவியை கொன்ற தன் தந்தையை தானே கொன்றுவிட்டதாகவும், அவள் இல்லாமல் வாழ தன்னால வாழ இயலாது என்பதால் நஞ்சருந்திவிட்டாதவும், இன்னும் சற்று நேரத்தில் தான் இறந்துவிடுவேன் என்றும், தான் இறந்தபிறகு தன் உடலை நீங்களே அடக்கம் செய்யவேண்டும். தன் மனைவிக்கு கோயில் கட்டி கும்பிடவேண்டும் என்று கூறிவிட்டு இறந்தான். அவன் கூறியபடியே அவன் உடலை அவர்கள் அடக்கம் செய்து, அவன் மனைவியை தெய்வமான நினைத்து வழிபாடத் துவங்கினர்.  
சில காலம் சென்ற பிறகு அநத இளைஞனின் வீட்டாரும் அந்தப் பெண்னை தன் வீட்டு மருமகள்தானே என்று அவர்களும் வழிபடத் துவங்கினர். அந்தப் பெண் இறந்த இடத்தில் அவளுக்கு சிலைவைத்து கோயில் கட்டினர்.
# அரியநாச்சி அம்மன்

## வழிபாடு

இந்தக் கோயிலில் பூசாரியாக தாழ்த்தப்பட்ட சாதியைச் சேர்ந்தவரே இருக்கிறார். கோயில் திருவிழாவானது வைகாசி மாதம் நடக்கிறது. அப்போது கிடாய் வெட்டி பொங்கல் வைத்து முளைப்பாரி எடுத்து, மாவிளக்கு படைத்து நடத்தப்படுகிறது. திருவிழாவானது ஊரில் உள்ள மூன்று சாதி மக்களிடம் இருந்தும் வசூலிக்கப்படும் பணத்தில் தாழ்த்தப்பட்டவர்களின் ஏற்பாட்டில் நடக்கிறது.
# பாலி சந்திரா

**பாலி சந்திரா** (Pali Chandra) (என்கிற சிறீவஸ்தவா) இவர் ஓர் கதக் நடனக் கலைஞரும், நடன இயக்குநரும், கல்வியாளரும் சமூக ஆர்வலரும் மற்றும் துபாய் மற்றும் சுவிட்சர்லாந்தின் நடத்திவரும் 'குருகுல்' என்ற அமைப்பின் கலை இயக்குநரும் ஆவார். இவரது நிகழ்ச்சிகள், ஆக்ஸ்போர்டு, பர்மிங்காம், லிவர்பூல், பிராட்போர்டு, சியாட்டில் மற்றும் ஆங்காங் பல்கலைக்கழகங்கள்; லண்டன் நடனப் பள்ளி, தற்கால கலை மற்றும் பெர்லின் அருங்காட்சியகம் போன்ற ஒரு சில இடங்களைக் கொண்டுள்ளன, பாலி சந்திராவின் விரிவுரைகள் மற்றும் பட்டறைகள் ஒரு தசாப்தங்களுக்கும் மேலாக நடந்து வருகின்றன. இங்கிலாந்தின் மதிப்புமிக்க *இம்பீரியல் சொசைட்டி ஆஃப் டீச்சர்ஸ் ஆஃப் டான்சிங்* என்ற அமைப்பின் கதக் பாடத்திட்டத்தை வகுத்த செயற்குழுவில் இவர் இணைந்துள்ளார்.  
ஒரு நடிகராகவும் நடன இயக்குநராகவும், இவரது எண்ணற்ற தயாரிப்புகள் அரங்கேற்றப்பட்டு உலகம் முழுவதும் நல்ல வரவேற்பைப் பெற்றுள்ளன. கதக்கை உலகளாவிய பார்வையாளர்களிடம் கொண்டு செல்வதில் பாலி சந்திரா முக்கியப் பங்கு வகித்துள்ளார். இவரது தயாரிப்புகள் நாட்டுப்புறக் கதைகளில் இருந்து மிகச் சிறந்த சில கதைகளைக் குறிக்கின்றன. நவீன பார்வையாளர்களுக்கு அருமையான அவதாரமாக மாற்றப்பட்டுள்ளன.
# பாலி சந்திரா

## தொழில்

மறைந்த குரு விக்ரம் சிங், பண்டிட் ராம் மோகன் மகாராஜ், மற்றும் லக்னோ கரனாவின் திருமதி. கபிலா ராஜ் போன்றோரிடம் பாரம்பரிய கதக் நடனத்தைக் கற்றார். பாரம்பரிய மற்றும் சமகால கதக்கின் ஒரு கலைஞராக, இவர் தனது சிறந்த நடனத்தால் அங்கீகரிக்கப்பட்டார். அபிநயம் என்ற கலை வெளிப்பாட்டின் திறமை மற்றும் நிபுணத்துவத்தைப் பெறும் கலைஞர்களுக்கு வழங்கப்பட்ட லச்சு மகாராஜ் விருது இவருக்கு வழங்கப்பட்டது. இவர் ஒரு குழு உறுப்பினராகவும், நடன ஆசிரியர்களுக்கான இம்பீரியல் சமூகம், மற்றும் கலாச்சார உறவுகளுக்கான இந்திய அமைப்பின் ஒரு வரிசைப்படுத்தப்பட்ட உறுப்பினராக இருக்கிறார்.
# பாலி சந்திரா

## ஆரம்பகால வாழ்க்கை மற்றும் பயிற்சி

1967ஆம் ஆண்டு நவம்பர் 19ஆம் தேதி லக்னோவில் பிறந்த பாலி, தனது ஆறாவது வயதில் நடனமாடத் தொடங்கினார். ஆரம்பத்தில், இவர் ஒரு நடனக் கலைஞராக விரும்பினார். ஆனால் நடனத்தைப் பாடமாக எடுக்க அனுமதிக்கப்படவில்லை. எனவே ஒரு இந்துஸ்தானி பாடகரானார். லக்னோ கதக் கேந்திரவின் சங்கீத நாடக அகாதமியில் தனது குரு விக்ரம் சிங்கேயின், கீழ் தனது எட்டு வயதில் ஒரு நடனக் கலைஞராக தனது திறனைக் காட்டியபின் முறையான பயிற்சியைப் பெற்றார். அங்கு படிக்கும் போது, பாலியின் திறமையை நம்பிய பண்டிட் ராம் மோகன் மகாராஜ்
# பாலி சந்திரா

## குருகுல்

பாலி சந்திரா, துபாய் மற்றும் சுவிட்சர்லாந்தின் "'குருகுல்'"' என்ற நடனப்பள்ளியை நிறுவி அதன் கலை இயக்குநராக இருக்கிறார். குருகுல் அதன் முறையான மற்றும் கட்டமைக்கப்பட்ட பயிற்சித் திட்டத்துடன் கதக்கின் வளமான கலாச்சார பாரம்பரியத்தை அதன் அனைத்து தூய்மையிலும் அதன் மாணவர்களுக்கு வழங்குவதில் கவனம் செலுத்துகிறது. அங்கு நடன வடிவம் நடைமுறையில் உள்ளது. மேலும், யோகாவின் வெவ்வேறு அம்சங்களை உள்ளடக்கிய அதன் உண்மையான வடிவத்தில் பகிரப்படுகிறது.
# சிறந்த ஒளிப்பதிவிற்கான அகாதமி விருது

**சிறந்த ஒளிப்பதிவிற்கான அகாதமி விருது ** ஒவ்வொரு ஆண்டும் சிறந்த திரைப்பட ஒளிப்பதிவாளர்-இற்கு வழங்கப்படும் ஆசுக்கர் விருதாகும்.  
இவ்விருதினை வென்றவர்களில் சில,
- 4 வெற்றிகள் - கான்ராடு ஹால் (10 பரிந்துரைகள்)
- 2 வெற்றிகள் - ரோஜர் டீக்கின்ஸ் (15 பரிந்துரைகள்)
- 2 வெற்றிகள் - ஜேம்ஸ் வாங் ஹோவ் (10 பரிந்துரைகள்)
- 2 வெற்றிகள் - சார்லசு ரோஷர் (6 பரிந்துரைகள்)
- 1 வெற்றி - வாலி பிஸ்டர் (4 பரிந்துரைகள்)
- 1 வெற்றி - வில்மோஸ் சிக்மண்ட் (4 பரிந்துரைகள்)
# பிரதீக்சா காசி

**பிரதீக்சா காசி** (Prateeksha Kashi) ஒரு இந்திய குச்சிபுடி நடனக் கலைஞர் ஆவார். குச்சிபுடி என்பது, இந்தியாவிலுள்ள ஆந்திர பிரதேசத்தின் பாரம்பரிய நடன வடிவம் ஆகும். இவர், முனைவர் குப்பி வீரண்ணாவின் குடும்பத்தைச் சேர்ந்தவர். இவர், தனது ஐந்து வயதில் நடனமாடத் தொடங்கினார். குச்சிபுடியில் அவரது தாயார் மற்றும் குரு திருமதி. வைஜயந்தி காசியிடம் பயிற்சி பெற்றார். திருமதி வைஜயந்தி காசி, ஒரு பிரபலமான குச்சிபுடி நடனக் கலைஞர், புகழ்பெற்ற கலைஞர் மற்றும் நடன இயக்குநர் ஆவார். மேலும், இவர், *சாம்பவி ஸ்கூல் ஆஃப் டான்ஸின்* கலை இயக்குநர் ஆவார். கர்நாடக சங்கீத நிருத்ய அகாதமியின் தற்போதைய தலைவராகவும் வைஜயந்தி காசி உள்ளார்
# பிரதீக்சா காசி

## நடனப்பயிற்சி

பிரதீக்சா காசி கணினி அறிவியல் பொறியாளர் ஆவார். இவரது ஆர்வம் நடனத்திற்கு அப்பால் நடிப்பு, கற்பித்தல், ஒழுங்கமைத்தல் மற்றும் நட்டுவாங்கம் பயிற்சி ஆகியவற்றில் இருந்தது. நட்டுவாங்கம் என்பது, ஒரு பாரம்பரிய இந்திய நடனப் பாடலை நடத்தும் கலை ஆகும். இது *லயம்* அல்லது தாள உணர்வைக் குறிக்கிறது, இது இந்திய பாரம்பரிய நடனமான பரதநாட்டியத்தின் மிக முக்கியமான அம்சமாகும். மேலும், இவர், குச்சிபுடியைப் பரப்புவதற்கும், அதை நோக்கி இளைஞர்களை ஊக்குவிப்பதற்கும் மிகுந்த ஆர்வத்துடன், பெங்களூரில் ஆர்வமுள்ள நடனக் கலைஞர்களுக்குப் பயிற்சி அளிக்கிறார்.
# பிரதீக்சா காசி

## தொழில்நுட்பம் குறித்த பேட்டி

*நோ யுவர் ஸ்டார்*என்கிற நிகழ்ச்சிக்கு அளித்த பேட்டியில், தொழில்நுட்பம் கலைக்கு எவ்வாறு பயனளித்தது என்று பிரதீக்சா காசி மேற்கோள் காட்டினார்- "ஒரு வகையில் எனது தொழில்நுட்பப் படிப்பு எனது கலைக்கு மிகவும் பொருத்தமாக இருக்கிறது, மேலும் நடனக் கலைஞராக எனது வாழ்க்கையில் நீண்ட தூரம் வருகிறது. தொழில்நுட்ப ஆர்வலராக இருப்பது மற்றும் தொழில்நுட்பம் வழங்கும் திறனை மேம்படுத்துவது மிகவும் முக்கியம் என்று நான் நினைக்கிறேன்; இசை, ஒளியமைப்பு, ஊடகம் மற்றும் பலவற்றின் அடிப்படையில் செயல்திறனின் தரத்தை மேம்படுத்துவதற்கான பரந்த அளவை அடையலாம், கற்றுக்கொள்ளலாம் அல்லது யோசனைகளை செயல்படுத்தலாம். இந்தியாவில் தொழில்நுட்ப புரட்சி எப்போதுமே கலைக்கு சாதகமாக இருக்கிறது! " என்று கூறியுள்ளார்.
# பிரதீக்சா காசி

## வாழ்க்கை மற்றும் தொழில்

பிரதீக்சா காசி, இந்திய மாநிலமான கர்நாடகாவிலுள்ள பெங்களூரில் ஒரு கலைக் குடும்பத்தில் பிறந்தார். இவர் குச்சிபுடி நடனக் கலைஞரான வைஜயந்தி காசி மற்றும் விஜய் காசியின் மகள் ஆவார். இவரது தந்தை விஜய் காசி, ஒரு திரைப்பட மற்றும் தொலைக்காட்சி நடிகர் ஆவார். அப்போதிருந்து, இவர் தனது தாயார் மற்றும் குருவான, திருமதி வைஜயந்தி காசியிடம் குச்சிபுடியில் பயிற்சி பெற்றார். தனது பதின்மூன்றாவது வயதில், குச்சிபுடி நடனத் தேர்வில் பிரதீக்சா ஒரு உயர்ந்த மதிப்புடன் மாநிலத்தில் முதலிடம் பிடித்தார். பிரதீக்சா காசி தனது படிப்பிலும் சிறந்து விளங்கினார்; தனது பொறியியல் கல்லூரியில் கணினி அறிவியலில் முதலிடம் பெற்றதற்காக தங்கப் பதக்கம் பெற்றார்.  
பிப்ரவரி 20, 2009 அன்று பிரதீக்சா காசி தனது "ரங்கபூஜா" என்கிற நடன நிகழ்ச்சியைச் செய்தார், அதன் பின்னர் இவர் *ரைசிங் ஸ்டார்* என்று அங்கீகரிக்கப்பட்டார்.
# மனவளக்கலை பாகம் 2 (நூல்)

மனவளக்கலை பாகம் 2 என்ற நூல் வேதாத்திரி மகரிசியால் எழுதப்பபட்டது. இந்நூலின் முதல் பதிப்பு உலக சமுதாய சேவா சங்க தலைவர் எஸ்கேஎம்.மயிலானந்தன் அவர்களால் பதிப்புரை எழுதப்பட்டு வேதாத்திரி பதிப்பகத்தின் மூலம் 1990 பிப்ரவரியில் வெளியிடப்பட்டது. 30க்கும் மேற்பட்ட மறுபதிப்புகளை கொண்டது.
# மனவளக்கலை பாகம் 2 (நூல்)

## பொருளடக்கம்

1.உடலோம்பலும் , உடற்பயிற்சியும்
2.வாழ்க்கைத் தத்துவம்
3.அறுகுணச் சீரமைப்பு
4.பாவப்பதிவுகளும் போக்கும் வழிகளும்
5.உயிரும் மனமும்
6.ஐயுணர்வும் மெய்யுணர்வும்
7.பால் உறவும் ஆன்மிக மேம்பாடும்
8.ஆலய வழிபாடு
9.மதமும் சடங்குகளும்
10.கர்ம யோகம்
# பூக்டி

**பூக்டி** *(Fugdi)* என்பது மகாராட்டிரம் மற்றும் கோவா மாநிலங்களின் பூர்வகுடி மக்களால் ஆடப்படும் நாட்டுப்புற நடனம் ஆகும். கொங்கன் மண்டல பெண்கள் விநாயகர் சதுர்த்தி மற்றும் புனிதப் பயணம் போன்ற பண்டிகை நாட்களில் இந்நடனத்தை ஆடுகின்றனர். அல்லது கோவா மாநிலத்தின் நாட்டுப்புற நடனமான தாலோ போன்ற நடனத்தின் இறுதியில் இந்த நடனம் ஆடப்படுகிறது . பூக்டி நடன பாணியானது சில பண்டைய கோவா மக்களின் மரபுகளிலிருந்து உருவாக்கப்பட்டதாக சில வரலாற்று உண்மைகளின் அடிப்படையில் கருதப்படுகிறது. பெண்கள் வழக்கமாக தங்கள் அன்றாட நடைமுறைகளிலிருந்து எழும் சலிப்பிலிருந்து தப்பிக்க ஓய்வு எடுக்கும் மாதங்களான, முக்கியமாக கிரிகோரியன் நாட்காட்டியில் குறிப்பிடப்பட்டுள்ள பத்ரபாதா எனப்படும் இந்து மாதங்களான ஆகத்து, செப்டம்பர் மாதங்களில் பூக்டி நடனம் நிகழ்த்தப்படுகிறது. மதம் மற்றும் சமயம் சார்ந்து மட்டுமல்லாமல் பல்வேறு அரசு விழாக்களிலும், நிகழ்ச்சிகளிலும் பரவலாக பூக்டி நடனம் ஆடப்பட்டு வருகிறது .
# பூக்டி

## தோற்றம்

பூக்டி மகாராட்டிரம் மற்றும் கோவா மாநிலங்களின் புராதனமான கலாச்சார மரபுகளை பிரதிபலிக்கும் ஒரு கலை வடிவமாக அறியப்படுகிறது. இந்நடனம் பல்வேறு மத மற்றும் சமூக நிகழ்வுகளின் போது ஆடப்படுகிறது. பூக்டி பொதுவாக புரட்டாசி மாதத்தில் நிகழ்த்தப்படும் நடனமாகும். பெண்களின் வழக்கமான சலிப்பான வேலைகளுக்கிடையே ஒரு தற்காலிக ஓய்வு இடைவெளியை இந்த நடனம் அவர்களுக்குத் தருகிறது. தனித்துவமான பூக்டி நடன பாணி கால்நடை மேய்க்கும் இடையர் சமூக பெண்களிடம் காணப்படுகிறது. விரதங்களின் போது பெண் கடவுளான மகாலட்சுமி முன்பு பூக்டியிலிருந்து உருவாக்கப்பட்ட ஒரு வகை நடனமான காலாசி பூக்டி ஆடப்படுகிறது.
# பூக்டி

## நடன நுட்பம்

பெண்கள் ஒரு வட்டம் அல்லது வரிசையாக நின்று பல்வேறு அமைப்புக்களை உருவாக்கி பாடிக்கொண்டே ஆடுகின்றனர். பூக்டி நடனத்தை பொதுவாக பெண்கள் கிராமப்புறங்களில் வட்ட வடிவமாகவும் வனப்பகுதிகளில் வரிசையிலும் நின்று ஆடுகின்றனர்.. இந்த நடனமானது இந்து கடவுள்களின் பிரார்த்தனையுடன் தொடங்குகிறது. துவக்கத்தில் மெல்லிய தாளத்துடன் துவங்கி பின்னர் உச்சத்தில் தாளம் வேகத்தை அடைகிறது. தனித்துவமான இசைக்கருவிகள் எதுவும் இந்த நடனத்தில் துணைக்கு வைத்துக் கொள்வது இல்லை. தாளம் உச்சநிலையை அடையும்போது பெண்கள் வாய் வழியே **பூ** ("FOO") என்ற ஒருவித குலவையொலியை எழுப்பி அதற்கேற்ப இந்த நடனத்தை மிகுந்த பொருத்தப்பாட்டுடனும் ஒத்திசைவாகவும் ஆடுகின்றனர். இதன் காரணமாகவே இந்த நடனம் பூக்டி அல்லது புக்டி என்று பெயர்பெற்றது. நிலையான சில நடன அசைவுகள், கை சைகைகள், கைதட்டல்கள் போன்றவை மட்டுமே இந்நடனத்தின் கூறுகள் ஆகும். சில சிறப்பு வகை பூக்டி நடனங்களில் பல இசைக்கருவிகள் உபயோகிப்பதும் உண்டு. கோவாவின் சில பகுதிகளில் பெண்கள், மடிப்புகளுடன் கூடிய நவாரி வகை புடவைகளை அணிந்துகொண்டு, கைதட்டலுடன் மெல்லிசைப் பாடல்களைப் பாடிக் கொண்டு நடனமாடுகிறார்கள். எந்த இசையும் இல்லாமல் ஆடுவது பூக்டி நாட்டுப்புற கலை வடிவத்தின் தனித்துவம் ஆகும். பெண்கள் முதலில் ஒரு குழுவை உருவாக்கிக் கொண்டு பின்னர் ஜோடியாகவும் பூக்டி நடனத்தை பொழுதுபோக்கிற்காகவும் ஆடி மகிழ்கின்றனர். விநாயகர் சதுர்த்தி திருவிழாக்களின் போது பூக்டி நடனப்போட்டிகளும் விநாயகர் கதுர்த்தி விழாவின் ஐந்தாம் நாள் அன்று விநாயகர் சிலைகளை நீரில் கரைக்க கொண்டு செல்லும் பொழுதும் இந்த நடனம் ஆடப்படுவது வழக்கமாக உள்ளது. .
# பூக்டி

## துணை வடிவங்கள்

கிர்கி, சைக்கிள். ரகத், சிம்மா, கார்வார், பசு பூக்டி, கோம்தா, குமா மற்றும் பக்வா ஆகியவை பூக்டி நடனத்தின் பிரபலமான சில துணை வடிவங்களில் அடங்கும். நீண்ட தொலைவுகளுக்கு தண்ணீர் எடுக்கச் செல்லும் வேளைகளில் களைப்பு தெரியாமல் இருக்க காலாசி பூக்டி நடன வகை தோன்றியது. தண்ணீர் கிணறுகளின் வெளியே வெற்று குடுவைகளை ஊதி பெண்கள் இவ்வகை நடனத்தை ஆடுவர். தேங்காய் சிரட்டைகளை கைகயால் தட்டி ஓசை எழுப்பி *கட்டி பூக்டி* என்ற பிரபலமான வகை பூக்டி நடனம் ஆடப்படுகிறது.
# மனம் (நூல்)

மனம் எனும் நூல் வேதாத்திரி மகரிசி அவர்களால் எழுதப்பட்ட நூலாகும். இதன் முதல் பதிப்பு ஆகஸ்ட் 1999 ஆண்டு வெளிவந்தது. இறைநிலை, பிரபஞ்சம், உயிரினம், மனிதன்,அறிவு ஆகிய ஐந்து தத்துவங்களிலும் ஊடுருவி உட்பொருளாய் உள்ளது மனம் என்பதை விவரிக்கிறது இந்நூல்.
பல மறுபதிப்புகளை கொண்ட இந்நூலுக்கு பதிப்புரை எழுதியிருக்கிறார் உலக சமுதாய சேவா சங்கம் தலைவர் எஸ்கேஎம் மயிலானந்தன்.
# மனம் (நூல்)

## பொருளடக்கம்

பகுதி - i அடிப்படைத் தத்துவம் பகுதி - ii கருமையம் இயற்கையின் நீதி மன்றம்
பகுதி -iii மன இயக்க வகைகள் தூக்கம் - கனவு - வருங்காலம் உணர்தல் உளப்பயிற்சி
பகுதி - iv உலக அமைதி
# மனம் (நூல்)

## இவற்றையும் காண்க

- வேதாத்திரி மகரிஷியின் பொன்மொழிகள் 5000 (நூல்)
- கடவுளும் கருமையமும் (நூல்)
- உண்மை நிலை விளக்கம் (நூல்)
- அருளருவி பகுதி 2 (நூல்)
- உலக சமாதானம் (நூல்)
- அருள்தந்தையின் நகைச்சுவையுணர்வு (நூல்)
- அறிவுத் திருக்கோவில்
- மனவளக்கலை பாகம் 2 (நூல்)
- மனவளக்கலை பாகம் 1 (நூல்)
# சூப்பர் சிங்கர் ஜூனியர் 7

**சூப்பர் சிங்கர் ஜூனியர் 7** என்பது பெப்ரவரி 22, 2020 முதல் விஜய் தொலைக்காட்சியில் சனி மற்றும் ஞாயிற்றுக்கிழமைகளில் இரவு 8 மணிக்கு ஒளிபரப்பான பாட்டு போட்டி நிகழ்ச்சியாகும். இந்த நிகழ்ச்சியை மா கா பா ஆனந்த் மற்றும் பிரியங்கா இணைத்து தொகுத்து வழங்குகின்றனர். இந்த பருவத்தின் நடுவர்களாக பிரபல பாடகர்கள் சித்ரா, சங்கர் மகாதேவன், கல்பனா ராகவேந்தர் மற்றும் நடிகரும் பாடகருமான நகுல் ஆவார். இந்த பருவத்தில் மொத்தம் 20 சிறுவர், சிறுமியர்கள் கலந்து கொள்கின்றனர். இந்த நிகழ்ச்சி கொரோனா வைரசு தொற்று நோய்காரணமாக இடை நிறுத்தம் செய்யப்பட்டது .
# சாகேதராமன்

**சாகேதராமன்** (Saketharaman) (பிறப்பு: 1982 நவம்பர் 24) இவர் இந்தியாவில் கர்நாடக இசையின் சிறந்த இசைக்கலைஞர்களில் ஒருவராவார். இவர் பத்ம பூசண் சிறீ லால்குடி ஜெயராமனின் பிரதம சீடருமாவார். மறைந்த திருவரங்கம் கிருட்டிணமூர்த்தி என்பவரிடம் தனது நான்கு வயதில் கர்நாடக வாய்ப்பட்டினைக் கற்கத் தொடங்கினார். பின்னர் இவர் மறைந்த திருமதி. சாவித்ரி சத்தியமூர்த்தி. திருமதி கீதா ராஜாவி போன்றவர்களிடமிருந்து பல பாடங்கள் மற்றும் ஜாவாலிகளைக் கற்றுக்கொண்டார். இவர் தற்போது வித்வான் சிறீ நாகை முரளிதரனிடமிருந்து மும்மூர்த்திகளின் அரிய கீர்த்தனங்களையுகளையும், பாடல்களையும் கற்றுக்கொள்கிறார்.
# சாகேதராமன்

## இசையமைப்பாளர்

சாகேதராமனின் இசை நிகழ்ச்சிகளில் தவறாமல் இடம்பெறும் 100 க்கும் மேற்பட்ட பல்லவிகளை தானே சொந்தமாக இயற்றியுள்ளார். இவை அரிய தாளங்களில் இயற்றப்பட்டுள்ளன. "சப்தஸ்வரம் சப்தராகம் சப்த தாளம்", "அஷ்ட கௌலவாம்", "சுவராக்சரம்", "ரஞ்சனி மாலா", "பஞ்ச ரங்கா சேத்திரம்" போன்ற பல கருப்பொருள் பல்லவிகளில் சாகேதராமன் இசையமைத்துள்ளார். சாகேதராமன் ஒரு பிரபலமான பாடல்களின் இசையினை வழங்குகிறார். இவர் பல மீரா பஜனைகள், புரந்தரதாசர் தேவர்நாமங்கள், அன்னமாச்சார்யார், கனகதாசர், சதாசிவ பிரமேந்திரர் மற்றும் சுப்பிரமணிய பாரதியார் ஆகியோரின் பாடல்களை பாடி வருகிறார். பெங்களூர் கயானா சமாஜத்தில் சிறீ ஆதி சங்கராச்சாரியாரின் படைப்புகளின் முழுமையாக 2.5 மணி நேர இசை நிகழ்ச்சியை இவர் வழங்கினார்.
# சாகேதராமன்

## தனிப்பட்ட வாழ்க்கை

சாகேதராமனின் தாயார் விஜயா சந்தானம் வேதியியலில் முதுகலை பட்டதாரியாவார். இவர் சிறீ கிருட்டிண பிரேமி சுவாமிகளை பின்தொடர்பவராவார். இவரது தந்தை சந்தானம் ஒரு பட்டய கணக்காளராவார். இவரது மூத்த சகோதரி விசாகா ஹரி நன்கு அறியப்பட்ட ஹரிகத கலாட்சேப நிபுணராவார். இவரது மனைவி வித்யா ஒரு மருத்துவர். இந்த தம்பதியினர் சென்னையில் வசித்து வருகிறார்கள். இவர்களுக்கு ஒரு மகள் மற்றும் ஒரு மகன் உள்ளனர்.
# மனவளக்கலை பாகம் 3 (நூல்)

மனவளக்கலை பாகம் 3 எனும் நூல் வேதாத்திரி மகரிஷி எழுதிய மற்றும் பொதுக்கூட்டங்களில் ஆற்றிய உரைகள், எழுதிய கட்டுரைகள், நேரில் நடத்திய அகத்தாய்வு பயிற்சி விளக்கங்கள் ஆகியவற்றின் தொகுப்பு ஆகும்.
நூலை தொகுத்து உதவியவர் எம்.கே.தாமோதரன். பதிப்புரை எஸ்கேஎம்.மயிலானந்தன் (தலைவர், உலக சமுதாய சேவா சங்கம்)  
இந்நூல் பேரியக்க மண்டல இயக்கம், இறைநிலை, உயிர்,காந்தம்,அறிவு, மனம் ஆகிய மறைபொருள் விளக்கத்தை உள்ளடக்கியது. இதன் முதல் பதிப்பு ஆகஸ்ட் 1994 -ஆம் ஆண்டு வேதாத்திரி பதிப்பகம் வெளியிட்டது.பல மறுபதிப்புகளை கண்டது.
# மனவளக்கலை பாகம் 3 (நூல்)

## பொருளடக்கம்

1.சீவ இனத் தோற்றம்
2.பஞ்சதன்மாத்திரை
3.மனிதருள் வேறுபாடு ஏன் ?
4.வர்ணாசிரம தர்மம்
5.வானியலும் , சோதிடமும்
6.அலை இயக்கம்
7.சிலை வணக்கம்
8.அறிவே தெய்வம்
9.பிறப்பிற்கு முன்னும் இறப்பிற்கு பின்னும் உயிரின் நிலை
10.பெண்களின் பெருமை
11.தனிமனிதனும் சமுதாயக் கடமையும்
12.உலக அமைதி
# ரித்விக் ராஜா

**ரித்விக் ராஜா** **(Rithvik Raja)** (பிறப்பு: 1989 மார்ச் 9) இவர் இந்தியாவின் பாரம்பரியக் கருநாடக இசைக் கலைஞராவார். (தென்னிந்திய செம்மொழி இசை). இவர் இந்தியாவிலும் வெளிநாட்டிலும் இசை நிகழ்ச்சிகளில் பங்கேற்று வருகிறார். ரித்விக், பரதநாட்டியக் கலைஞர் சுவேதா பிரச்சண்டே என்பவரை 2016, ஜனவரி 30 அன்று திருமணம் செய்து கொண்டார்.
# ரித்விக் ராஜா

## ஆரம்பகால வாழ்க்கை மற்றும் பின்னணி

ரித்விக் ராஜா இந்தியாவின் தமிழ்நாட்டிலுள்ள சென்னையில் பிறந்தார். இவர் தனது 5ஆவது வயதில் கருநாடக இசையை கற்கத் தொடங்கினார். குரல் இசைக்காக தனது தாயார் சுதா ராஜாவின் கீழ் ஆரம்ப பயிற்சி பெற்றார். அதைத் தொடர்ந்து, 6 ஆண்டுகளாக அடிப்படைகள் மற்றும் அடித்தளத்தைப் பற்றிய நல்ல புரிதலை வளர்த்துக் கொண்டபின், சுலோச்சனா பட்டாபிராமன் என்பவரிடம் 2 ஆண்டுகள் பயிற்சி பெற்றார். தனது 13வது வயதில், டி. எம். கிருட்டிணாவிடமிருந்து இசையைக் கற்றுக் கொள்ளத் தொடங்கினார், இவர் இன்று கருநாடக இசை வட்டத்தின் முன்னணி நபர்களில் ஒருவராக இருக்கிறார். கிருட்டிணாவின் கீழ் இவரது பயிற்சியானது ரித்விக்குக்கு இசையின் ஒரு பெரிய கண்ணோட்டத்தையும், பாரம்பரியத்தின் எல்லைகளுக்குள் புதுமைப்படுத்துவதற்கும் சிறந்து விளங்குவதற்கும் கடினமாக பாடுபடுவதற்கான ஆர்வத்தை அளித்துள்ளது.
# ரித்விக் ராஜா

## கல்வி

சென்னை, மயிலாப்பூரிலுள்ள வித்யா மந்திர் மூத்த மேல்நிலைப் பள்ளியில் இவரது பள்ளிப்படிப்பு இருந்தது. சென்னையில் உள்ள இராமகிருட்டிணா மிஷன் விவேகானந்தர் கல்லூரியில் பொருளாதாரத்தில் இளங்கலைப் பட்டம் பெற்றார். ஆழ்வார் பேட்டையில் *இமேஜ் இன்ஃபோடெயின்மென்ட்* என்ற நிறுவனத்தில் ஓராண்டு பல்லூடகம் சார்பான படிப்பையும் முடித்துள்ளார். இவர் தற்போது ஒலிப்பொறியியல் தொழில்நுட்ப நிறுவனத்தில் ஒலிப்பொறியியலில் பட்டம் பெற்றுள்ளார்.
# ரித்விக் ராஜா

## தொழில்

ரித்விக் மிகச் சிறிய வயதிலிருந்தே பொது நிகழ்ச்சிகளையும் இசை நிகழ்ச்சிகளையும் வழங்கி வருகிறார். இன்று, சென்னை மற்றும் மும்பை, கல்கத்தா, பெங்களூர், தில்லி மற்றும் இந்தியாவின் பிற இடங்களில் உள்ள அனைத்து முன்னணி நிறுவனங்களிலும் இவர் இசை நிகழ்ச்சிகளை நிகழ்த்தியுள்ளார். மலேசியா, சிங்கப்பூர், இலங்கை ஆகிய நாடுகளிலும் சுற்றுப்பயணம் செய்துள்ளார். இசை நிகழ்ச்சிகளைத் தவிர, பாரம்பரிய இசைக் குறித்த விழிப்புணர்வை இளைஞர்களிடையே பரப்புவதைக் அசோசியேசன் ஃபார் கிளாசிக்கல் மியூசிக் (YACM)] என்ற அமைப்பின் தலைவராக இருக்கிறார். ரித்விக் தனது திடமான குரலுக்காக சரியான சுருதி, லயத்தின் மீது தேர்ச்சி மற்றும் பார்மபரியத்தைக் கடைப்பிடிப்பதில் பெயர் பெற்றவராவார்.  
ரித்விக் இசை மற்றும் கலைப்படைப்பு மீதான இவரது அர்ப்பணிப்பும் இவரை உலகம் முழுவதும் மதிப்புமிக்க பல இடங்களில் சுற்றுப்பயணம் செய்யவும், நிகழ்த்தவும் வழிவகுக்கின்றன. இவர் சமீபத்தில் நியூசிலாந்து, அபுதாபி, மலேசியா போன்ற நாடுகளில் சுற்றுப்பயணங்களை முடித்துள்ளார்.
# ரித்விக் ராஜா

## விருதுகள்

- பால ரசிகர் விருது 2004 - கர்நாடிகா, சென்னை.
- சிறந்த ஆண் பாடகர் விருது 2005 - இராஜா அண்ணாமலைபுரம் பக்த ஜனசபை, சென்னை
- மிகவும் நம்பிக்கைக்குரிய இளம் கலைஞர் விருது 2006 - கானமுகுந்தப்பிரியா, சென்னை
- சிறந்த கச்சேரி விருது 2007 - விடிஎஸ் கலைகள் அகாதமி, சென்னை
- சிறந்த இளம் பாடகர் விருது 2008 - நாரதா கானசபா, சென்னை
- சிறந்த ஆண் பாடகர் விருது 2009 - பார்த்தசாரதி சுவாமி சபா, சென்னை
- சிறந்த ராகம் தானம் பல்லவி விருது 2011 - இசை மன்றம், சென்னை
- சிறந்த ஆண் துணை மூத்த பாடகர் 2011 - பார்த்தசாரதி சுவாமி சபா, சென்னை
- மகாராஜபுரம் சந்தானம் விருது 2012 - கிருஷ்ண கானசபா, சென்னை
- இசைச் சுடர் 2012 - கார்த்திக் ஃபைன் ஆர்ட்ஸ், சென்னை
- யுவ கலா பாரதி 2012 - பாரத் கலாச்சார், சென்னை